Sorban adják vissza a lovagkeresztet Bayer kitüntetése miatt | Új Szó | A szlovákiai magyar napilap és hírportál
Hétfőn az ELTE Társadalomtudományi Karának munkatársai kérték levélben Áder János államfőt, hogy törölje őket a díjazottak sorából. „Örömmel és büszkeséggel töltött el bennünket, hogy az elmúlt évtizedben a Magyar Köztársaság elnöke a legkülönfélébb területeken kifejtett munkásságunk elismeréseként a MAGYAR KÖZTÁRSASÁGI ÉRDEMREND LOVAGKERESZTJE kitüntetést adományozott számunkra. Bayer Zsolt kitüntetése ezen öröm és büszkeség átélését lehetetlenné tette” – írták levelükben az aláírók, azaz Darvas Ágnes, Fokasz Nikosz, Hegyesi Gábor, Somlai Péter, Székelyi Mária és Tausz Katalin.
A Miniszterelnökség a 444 kérdésére azzal indokolta a lépést: „a Gulágokban elpusztultak emlékét őrző közösség indítványozása alapján, Bayer Zsolt, számos nemzeti ügy feltárása, illetve képviselete terén, különösen a GULAG rabtelepein fogvatartottak sorsának és az erdélyi magyarság életének hiteles és méltó bemutatása tekintetében végzett újságírói tevékenysége elismeréseként kapta megérdemelten a Magyar Érdemrend lovagkereszt kitüntetését.” Lázár János pedig az RTL Klub Híradójának mondta el: mindenkinek a pályafutását lehet kritikával illetni, de ő személyesen úgy gondolja, Bayer munkásságában sokkal több az elismerésre méltó, mint a hiba. „Ezért a kitüntetést helyes dolognak tartom” – tette hozzá a miniszter.
A 444 egy "visszaadottlovagkereszt-számlálót" is készített, a teljes listát is itt találja.
Itt pedig Bayer Zsolt "aranyköpéseinek" gyűjteménye.
20 másodperce Sorsdöntő év jön
19 perce Ismét megrongálták Ibrahimovic szobrát Malmőben
30 perce Húsz év után újra folytatódhat a Szomszédok
44 perce Lelkesedés a bunkerszerű archívumirodában
45 perce Tragikus baleset Hermándon
45 perce 5 tipp adventi időszakra
47 perce Aki fizet, legyen résen!
48 perce Variációk adventre